paragraph_text: Obje su ekipe prije finala imale po tri naslova europskih prvaka, Manchester United ih je osvojio 1968., 1999. i 2008.; a Barcelona 1992., 2006. i 2009. Barcelona je do finala došla pobijedivši Arsenal, Šahtar Donjeck i Real Madrid u 212.El Clásicu, dok je Manchester United svladao Marseille, Chelsea i Schalke u nokaut rundama. Manchester i Barcelona su u finale došli kao prvaci domaćih liga, Premier lige i La Lige, dok nijedno od njih nije osvojilo domaće kupove.